**Sol·licitud de creació/registre d’una unitat d’innovació**

[ACORD NORMATIU 13916 (FOU de 23 d’abril de 2021)](https://seu.uib.cat/fou/acord/13916/)

Sol·licitant: ...

Adreça electrònica: ...

Telèfon: ...

**Nom de la unitat** (1)

* ...

Observacions (2)

* ...

**Objectius** (3)

* ...
* ...
* ...

**Integrants** (4)

* ...
* ...
* ...

Observacions (5)

* ...

**Activitats previstes** (6)

* ...
* ...
* ...

**Equip directiu** (7)

* Direcció: ...
* Subdirecció: ...
* Secretaria: ...

Lloc i data: ...

Signat: ...

**Recomanacions per emplenar la sol·licitud**

1. El nom de la unitat s’ha d’avenir amb els seus objectius i ha de ser el més específic possible per tal de no induir a errors respecte a les activitats que desenvoluparà
2. En el cas que la unitat ja existeixi d’alguna manera a la UIB (en forma de laboratori, observatori, grup de treball, ...) s’ha d’indicar en aquest apartat amb les referències necessàries (planes web, FOU)
3. Els objectius han de ser clars i s’han d’enumerar tant els generals com els específics
4. S’han d’enumerar tots els integrants de la unitat amb el nom complet i el departament al qual pertanyen si són de la UIB o l’entitat a la qual treballen si no ho són.
5. En el cas que la interdisciplinarietat de la unitat no se’n derivi de la composició dels integrants s’ha de justificar
6. Enumerar les activitats previstes tenint en compte la definició d’unitat d’innovació de l’article 1 de l’AN 13916
7. Tot i que l’equip directiu s’ha de nomenar un cop creada la unitat, si a la reunió fundacional ja s’ha proposat aquest equip es pot proposar. S’ha d’acompanyar per l’acta d’aquesta reunió fundacional

**Article 1. Definició**

Les unitats d’innovació són unitats interdisciplinàries orientades a la innovació i la transferència dels resultats de la investigació, formades per membres de la comunitat universitària que es dediquen a desenvolupar projectes en comú i relacionats amb els objectius de la unitat d’innovació.

**Article 2. Creació**

Les unitats d’innovació es crearan per decisió del Consell de Direcció de la UIB, amb la sol·licitud prèvia de les persones que en formaran part. A la sol·licitud s’hi ha d'indicar el nom de la unitat, els objectius i els integrants i s’hi ha d’adjuntar una memòria de les activitats que es prevegi realitzar.

**Article 3. Dependència**

Les unitats d’innovació de la UIB dependran del vicerectorat de qui depengui la innovació i la transferència de coneixement. L’Oficina de Transferència de Resultats d’Investigació (OTRI) donarà suport al vicerectorat per fer el seguiment de les activitats d’aquestes unitats i gestionar-les.

**Article 4. Integració a les unitats d’innovació**

Qualsevol membre de la comunitat universitària pot sol·licitar d’incorporar-se a una unitat d’innovació a títol individual. En cas que s’hi vulgui incorporar una persona externa a la UIB, ha de tenir el vistiplau del consell de la unitat. L’OTRI valorarà les propostes a partir del currículum i l’experiència del candidat, i el Consell de Direcció decidirà sobre la seva idoneïtat i possible implicació en la unitat.

**Article 5. Òrgans de govern**

Els òrgans de govern de les unitats d’innovació són:

* L’equip directiu: format pel director, el subdirector i el secretari.
* El consell de la unitat d’innovació: format per totes les persones integrants de la unitat.

**Article 6. Elecció del director de la unitat d’innovació**

Els membres del consell de la unitat d’innovació han d’elegir entre ells un director (que ha de ser doctor amb vinculació permanent amb la UIB), que designarà un subdirector i un secretari. El càrrec de director s'exerceix per períodes de quatre anys, amb possibilitat de reelecció. El director cessarà quan finalitzi el període per al qual ha estat elegit, a petició pròpia o almenys de dues terceres parts dels membres del consell de la unitat d’innovació.

**Article 7. Reunions del consell de la unitat d’innovació**

El director o el subdirector ha de convocar i presidir les reunions del consell de la unitat d’innovació, i se n’ha de fer almenys una l’any. El secretari estendrà acta de les sessions i custodiarà el llibre d’actes.

**Article 8. Personal i gestió de fons**

Els membres de les unitats d’innovació poden sol·licitar alumnes col·laboradors de tipus B. També poden gestionar els fons públics o privats que hagin aconseguit per a la realització dels seus projectes. Amb aquests fons podran contractar tècnics especialistes.

**Article 9. Altes i baixes dels membres de les unitats d’innovació**

L’alta com a integrant de les unitats d’innovació l’ha de demanar la persona interessada amb el vistiplau del director de la unitat. La baixa l’ha de demanar la persona interessada o el director de la unitat. En ambdós casos, el Consell de Direcció, amb l’informe previ de l’OTRI, resoldrà les sol·licituds.

**Article 10. Memòria i pàgina web**

Les unitats d’innovació han d’elaborar anualment una memòria econòmica i d’activitats, que s’ha de trametre al vicerectorat del qual depenguin. Així mateix, han de mantenir actualitzada una pàgina web on han d’aparèixer, com a mínim, els integrants, els objectius i les activitats de la unitat.

**Article 11. Dissolució de les unitats d’innovació**

El Consell de Direcció dissoldrà les unitats d’innovació, amb la sol·licitud prèvia, almenys, de la meitat més un dels integrants de la unitat. Així mateix, també es pot dissoldre una unitat d’innovació si manifestament ha cessat en l’activitat per a la qual es creà o si no compleix la normativa vigent.